ཿཧྲཱིཿས་བསངས། སྲ་ བྷཱ་ ཝས་སྦྱངས། ། སྟོང་ པའི་ ངང་ ལས་ བསྐང་
རྫས་རྣམས་ཀྱི་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་
བའི་བླ་མ་ཡི་དམ་ཆོས་སྐྱོང་སྲུང་མ་འཁོར་དང་བཅས་པ་མཉེས་པར་བྱེད་པའི་
དམ་རྫས་སྤྱན་གཟིགས་མཆོད་པའི་བྱེ་བྲག་བསམ་གྱིས་མི་ཁྱབ་པ་ཞིག་བླ་མ་ཡི་
དམ་ཆོས་སྐྱོང་སྲུང་མ་འཁོར་དང་བཅས་པ་རྣམས་ཀྱི་སྤྱན་ལམ་དུ་འབྱུང་ཞིང་རྒྱས་
པར་གྱུར་ཅིག །ཨོཾ་སརྦ་བིད་པཱུ་ར་པཱུ་ར། སུ་ར་སུ་ར། ཨཱ་ཝརྟ་ཡ། ཨཱ་ཝརྟ་ཡ་ཧོ།
བཛྲ་ སྥ་ ར་ ཎ་ ཁཾ། ༀ་ ཨགྷཾ་ ཨཱཿཧཱུྃཧཱུཾ། དེ་བཞིན་དུ་སྦྱར་ཏེ་པཱ་ཏྱཾ། པུཥྤ། དྷཱུ་པེ། ཨཱ་ལོ་ཀེ། གནྡེ།
ནེ་ ཝི་ དྱ། ཤཔྟ། རཱུ་ པ། ཤཔྟ། གརྦྷེ། ར་ ས། སྤརྴ་ ཨཱ༔ཧཱུྃ་ གཽས་བྱིན་གྱིས་བརླབས། དེ་ནས་གཏོར་མ་
ནང་མཆོད་ལྟར་བྱིན་གྱིས་བརླབས། དེ་ནས་མགྲོན་སྤྱན་དྲངས་པ་ནི། ཧཱུཾ། ཐུགས་ རྗེའི་ བདག་ ཉིད་ རྩ་ བརྒྱུད་
བླ་མ་དང་། །རྒྱུད་སྡེ་བཞི་འབྲེལ་ཡི་དམ་ཐམས་ཅད་དང༌། །རབ་འབྱམས་ཞིང་གི་
- 89-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
རྒྱལ་བ་སྲས་བཅས་ཀུན། །ཐུགས་ རྗེའི་དབང་ གིས་ གནས་ འདིར་གཤེགས་ སུ་
གསོལ། ཁྱད་པར་ཆོས་དབྱིངས་ངང་ལས་གཟུགས་ཀྱི་སྐུར། །སྟོན་མཛད་གསང་
འདུས་མི་བསྐྱོད་ལྷ་ཚོགས་དང་། །རྡོ་རྗེ་འཇིགས་བྱེད་དགྲ་ནག་གཤེད་ དམཪ་
སོགས། །བླ་ མེད་ ཐབས་ རྒྱུད་ ལྷ་ ཚོགས་ ཐམས་ཅད་དང་། །འཁོར་ ལོ་ སྡོམ་ པ་
དཔའ་བོ་དཔའ་མོའི་ཚོགས། །ལ་སོགས་མ་རྒྱུད་ལྷ་ཚོགས་ཐམས་ཅད་དང་། །
གཞན་ཡང་ ཕྱག་རྡོར་འཁོར་ ལོ་ཆེན་པོ་སོགས། །བླ་མེད་ལྷ་ཚོགས་ཐམས་ཅད་
གནས་འདིར་གཤེགས། །འགྲོ་བ་ཀུན་ལ་རྟག་ཏུ་བརྩེར་དགོངས་ཀྱང་། །མ་རུང་
འདུལ་ མཛད་ ཕྱག་ དྲུག་ མགོན་ པོ་དང་། །ལས་ ཀྱི་ གཤིན་རྗེ་དྲེགས་ པ་ ཕོ་ མོ་
སོགས། འཁོར་ ཚོགས༌དཔུང༌དང༌བཅས་པ་གནས་འདིར་གཤེགས། །རྒྱལ་བ་
ཀུན་ཡུམ་དམག་དང་ཟོར་གྱི་ལྷ། །ཆོས་འཁོར་སྐྱོང་མཛད་མ་གཅིག་དཔལ་ལྷ་
མོ། །ཚེ་རིང་མཆེད་ལྔ་བསྟན་མ་བཅུ་གཉིས་སོགས། །མོ་རྒྱུད་སྲུང་མ་ཐམས་ཅད་
གནས་འདིར་གཤེགས། །བདེ་ཆེན་ཡེ་ཤེས་ཆེན་པོའི་ཕོ་བྲང་ནས། །རྒྱལ་བ་ཀུན་
གྱི་ བསྟན་ སྲུང་ གུར་ གྱི་ མགོན། །ཞལ་ བཞི་ ཕྱག་ བཞི་ བསྟན་ དགྲ་ ཡོངས་ ཀྱི་
གཤེད། །བཀའ་ ཉན་ འཁོར་ ཚོགས་ དང་ བཅས་ གནས་ འདིར་ གཤེགས། ཁྲག་
ཞག་རྦ་ཀློང་རབ་འཁྲུག་གཞལ་མེད་ནས། །ཧེ་རུ་ཀ་དཔལ་འཇིགས་བྱེད་འབར་
བ་ ཡི། །ཐུགས་ གསང་ ཧཱུཾ་ ལས་ བཞེངས་པའི་ཁྲོ་བོ་ཆེ། །མགོན་པོ་ལེགས་ ལྡན་
འཁོར་བཅས་གནས་འདིར་གཤེགས། །ལྕང་ལོ་ཅན་སོགས་གར་བཞུགས་ཕོ་བྲང་
ནས། །གསང་ བདག་ བཀའ་ སྡོད་ རྒྱལ་ ཆེན་ རྣམ་ ཐོས་ སྲས། ། །རྟ་ བདག་ བརྒྱད་
སོགས་གནོད་སྦྱིན་ནོར་ལྷ་དང་། །དྲེགས་པ་ལྕམ་སྲིང་འཁོར་བཅས་གནས་འདིར་
གཤེགས། །ཐུབ་ དབང་ རྡོ་ རྗེ་ འཆང་ གི་ སྤྱན་ སྔ་ རུ། །བསྟན་ པ་ སྲུང་ བར་ ཞལ་
-90-

བླ་མ་ཡི་དམ་ཆོས་སྲུང་རྣམས་ལ་མཆོད་གཏོར་འབུལ་བའི་ཚུལ་དངོས་གྲུབ་འདོད་དགུའི་མཆོག་སྦྱིན།
བཞེས་དམ་བཅས་པ། །དམ་ཅན་ཆོས་སྐྱོང་སྲུང་མ་མ་ལུས་པ། །དམ་ཚིག་ལྡན་
པའི་གནས་འདིར་གཤེགས་སུ་གསོལ། །ཨོཾ་ཨེ་ཧྱ་ཧི་བཛྲ་ས་མ་ཡ་ཛཿཛཿ པདྨ་ཀ་
མ་ ཡེ་ སྟེ། ཞེས་བརྗོད་ཅིང་གདན་འབུལ། དྲན་ པ་ ཙམ་ གྱིས་ དངོས་ གྲུབ་ མཆོག་ སྩོལ་ བ། །རྩ་
བརྒྱུད་བླ་མ་ཡི་དམ་ལྷ་ཚོགས་དང༌། །སངས་རྒྱས་བྱང་སེམས་དཔའ་བོ་མཁའ་
འགྲོ་དང༌། །དམ་ཅན་ཆོས་སྲུང་རྣམས་ལ་ཕྱག་འཚལ་ལོ། །དངོས་བཤམས་ཡིད་
སྤྲུལ་སྲིད་ཞི་ལས་གྲུབ་པའི། །ཆུ་གཉིས་ཉེར་སྤྱོད་རོལ་མོ་འདོད་ཡོན་ལྔ། །ནང་
མཆོད་གསང་བ་བདེ་བ་ཆེན་པོ་ཡི། །མཆོད་པའི་སྤྲིན་གྱིས་རྒྱས་པར་བཀང་སྟེ་
འབུལ། །ཨོཾ་གུ་རུ་བུདྡྷ་བོ་དྷི་ས་ཏྭ་སརྦ་དྷརྨཱ་པཱ་ལ་ས་པ་རི་ཝཱ་ར་ཨཉྙཾ་པྲ་ཏཱིཙྪ་ཡེ་
སྭཱཧཱ། དེ་བཞིན་དུ་སྦྱར་ཏེ། ཨཉྙཾ་ གྱི་གནས་སུ་པཱ་ ཏྱཾ། པུཥྤ། དྷུ་ པེ། ཨ་ ལོ་ ཀེ །གནྡེ། ནཻ་ ཝི་ དྱ།
ཤསྟ། རཱུ་ པ། ཤཔྟ། གནྠེ། རས། སྤརྴ་ རྣམས་བཅུག་སྟེ་ཉེར་སྤྱོད་འདོད་ཡོན་དང་བཅས་པས་མཆོད། སྔགས་
དེའི་མཐར་འབྲུ་གསུམ་བཏགས་པས་ནང་མཆོད་འབུལ། རྒྱུན་འཁྱེར་ལ་དེ་ཙམ་དང་དུས་ཁྱད་པར་ཅན་ལ་མཆོད་གཏོར་རྒྱས་པར་བྱ་
བར་སྤྲོ་ན།
ཧཱུཾ། དངོས་བཤམས་ཡིད་ཀྱི་སྤྲུལ་པ་ལས་བྱུང་བའི། ། ཡིད་འོང་མཆོད་
ཡོན་ལྷ་ལམ་ཡོངས་གང་བ། །བླ་མ་ཡི་དམ་སྲུང་མའི་ཚོགས་ལ་འབུལ། །བཞེས་
ནས་མཆོག་ཐུན་དངོས་གྲུབ་སྩལ་དུ་གསོལ། །ཨོཾ་གུ་རུ་བུདྡྷ་བོདྷི་སཏྭ་སརྦ་དྷརྨཱ་པཱ་
ལ་ ས་ པ་ རི་ ཝཱ་ ར་ ཨཉྙཾ་ པྲ་ ཏཱིཙྪ་ ཡེ་སྭཱཧཱ། དེ་བཞིན་དུ་མཆོད་ ཡོན་གྱི་གནས་སུ་ ལྷ་ རྫ་ས་ མེ་
ཏོག །དྲི་ ཞིམ་བདུག་ སྤོས། འོད་འབར་ སྒྲོན་ མེ། ཡིད་ འོང་ དྲི་ ཆབ། རོ་ བརྒྱའི་
ཞལ་ཟས། །སྣ་ཚོགས་རོལ་མོ། ཡིད་འོང་གཟུགས་མཆོག ། །ཡིད་ འོང་ སྒྲ་ སྙན།
ཡིད་འོང་དྲི་མཆོག །ཡིད་འོང་ རོ་མཆོག །ཡིད་འོང་རེག་ བྱ་ ཞེས་པ་རྣམས་བཅུག་ཅིང་། སྔགས་
ཀྱི་ཐོག་མཐའ་འདྲ་བ་ལ། ཨགྱྀ་ གྱི་གནས་སུ་པཱ་ ཏྱཾ། དྷུ་ པེ། ཨཱ་ ལོ་ ཀེ། ནཻ་ ཝི་ དྱ། ཤཔྟ། རཱུ་ པ།
- 91 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
ཤཔྟ། གནྠེ། ར་ ས། སྤརྴ་ཞེས་པ་རྣམས་བཅུག་སྟེ་རང་རང་གི་ཕྱག་རྒྱ་དང་བཅས་པས་མཆོད། དེ་ནས་ནང་མཆོད་
འབུལ་བ་ནི། དྲིན་ཅན་རྩ་བའི་བླ་མ་རིན་པོ་ཆེ་ཡབ་སྲས་བརྒྱུད་པ་དང་བཅས་པ་རྣམས་
ཀྱི་ཞལ་དུ་ཨོཾ་ཨཱཿཧཱུཾ། རྒྱུད་སྡེ་ཆེན་པོ་བཞི་དངའབྲེལ་བའི་ཡི་དམ་དཀྱིལ་འཁོར་གྱི་
ལྷ་ ཚོགས་རྣམས་ཀྱི་ཞལ་དུ་ ༀ་ཨཱཿཧཱུཾ། གནས་གསུམ་གྱི་དཔའ་བོ་མཁའ་ འགྲོ་
རྣམས་ཀྱི་ཞལ་དུ་ཨོཾ་ཨཱཿཧཱུཾ། དམ་ཅན་ཆོས་སྲུང་ཡེ་ཤེས་ཀྱི་སྤྱན་ལྡན་རྣམས་ཀྱི་
ཞལ་དུ་ཨོཾ་ཨཱཿཧཱུཾ། གཞི་བདག་གཉུག་མར་གནས་པ་དང་སེམས་ཅན་ཐམས་ཅད་
ལྷར་ གྱུར་ པ་ རྣམས་ ཀྱི་ ཞལ་ དུ་ ༀ་ ཨཱཿཧཱུཾ། ཞེས་བརྗོད་ཅིང་འཇིག་རྟེན་དང་འཇིག་རྟེན་ལས་འདས་པའི་མགྲོན་
ཐམས་ཅད་ལ་ནང་མཆོད་འབུལ། དེ་ནས་རང་ གི་ ཐུགས་ ཀའི་ ཧཱུཾ་ ལས་ འོད་ ཟེར་ འཕྲོས། རྡོ་ རྗེ་
གསུམ་གྱི་ལྷ་ཚོགས་མདུན་གྱི་ནམ་མཁར་སྤྱན་དྲངས། དེ་རྣམས་ཀྱི་གནས་གསུམ་
ལས་ཡི་གེ་བརྒྱ་པ་དཀར་དམར་མཐིང་གསུམ་འཕྲོས། རང་དང་མགྲོན་རྣམས་ཀྱི་
གནས་ གསུམ་ དུ་ ཐིམ་ པས་ རང་ གི་ དམ་ ཚིག་ ཉམས་ ཆགས་ ཐམས་ ཅད་ དང༌།
མགྲོན་རྣམས་ ཀྱི་ གྲིབ་དང་མི་གཙང་བ་ཐམས་ཅད་བྱང་བར་བསམ་ལ་ཡིག་བརྒྱ་ཉེར་གཅིག་སོགས་
བཟླའོ། །དེ་ནས་བཤགས་པ་བྱ་བ་ནི། ཧཱུཾ། རྩ་ བརྒྱུད་ བླ་ མ་ ཡི་ དམ་ ལྷ་ ཚོགས་ དང་། ། །ཆོས་ སྐྱོང་
སྲུང་མའི་ཚོགས་རྣམས་དགོངས་སུ་གསོལ། །བདག་ཅག་མ་རིག་འཁྲུལ་ པའི་
དབང་གྱུར་པས། ། །བག་མེད་ནོངས་ པ་ཅི་མཆིས་སྙིང་ནས་བཤགས། །མ་ནོར་
ལམ་སྟོན་དྲིན་ཅན་བླ་མ་རྗེ། །སྐུ་བཞིའི་བདག་ཉིད་མཆོག་ཏུ་མ་རྟོགས་པར། །ཐ་
མལ་ དུ་ བཟུང་ སྐྱོན་ རྟོག་ བགྱིས་ པ་ དང་། །བཀའ་ དང་ འགལ་ བ་ ཐམས་ ཅད་
མཐོལ་ལོ་བཤགས། །བླ་མ་མཆོག་དང་དཀྱིལ་འཁོར་ལྷ་ཚོགས་ཀྱི། །སྤྱན་སྔར་
དམ་ཚིག་སྡོམ་པ་ཁས་བླངས་ནས། །ཉོན་མོངས་དབང་གིས་སྡོམ་གསུམ་བཅས་
མཚམས་དང༌། །འགལ་བར་གྱུར་པ་ཐམས་ཅད་མཐོལ་ལོ་བཤགས། །ཡི་དམ་ལྷ་
-92-

བླ་མ་ཡི་དམ་ཆོས་སྲུང་རྣམས་ལ་མཆོད་གཏོར་འབུལ་བའི་ཚུལ་དངོས་གྲུབ་འདོད་དགུའི་མཆོག་སྦྱིན།
ཡི་རྣལ་འབྱོར་མ་བསྒོམས་ཤིང་། །བསྙེན་སྒྲུབ་ལས་གཡེལ་མཆོད་གཏོར་ཆག་པ་
སོགས། །སྐུ་གསུང་ཐུགས་ཀྱི་དམ་ཚིག་དང་འགལ་བ། །ཐམས་ཅད་བསམ་པ་
ཐག་པས་མཐོལ་ལོ་བཤགས། །ཆོས་སྲུང་རྣམས་ལ་མཆོད་གཏོར་ཆག་པ་དང། །
རྒྱུ་ཆུང་ཕུད་ཉམས་དམ་ཉམས་རྫས་འདྲེས་དང༌། །འཕྲིན་ལས་བསྒྲུབས་ཚེ་གཏང་
རག་མ་ཐོངས་སོགས། །ཐུགས་དང་འགལ་བ་ཐམས་ཅད་མཐོལ་ལོ་བཤགས། །
དུག་གསུམ་མུན་པ་འཐུག་པོས་རབ་བསྒྲིབས་ནས། །སྒོ་གསུམ་བག་མེད་འཁྲུལ་
པ་ཅི་བགྱིས་པ། །སྐུ་གསུམ་ལྷུན་གྲུབ་རྣམས་ཀྱི་སྤྱན་སྔར་བཤགས། །རྣམ་ཐར་
སྒོ་གསུམ་ངང་དུ་དག་པར་མཛོད། །ཅེས་བརྗོད་ཅིང་དོན་ཡིད་ལ་བསམས་ནས་བཤགས་པ་ལ་ནན་ཏན་དུ་བྱ་སྟེ།
བླ་མ་ཡི་དམ་སྲུང་མའི་ཚོགས་ཀྱི་བྱིན་རླབས་འཇུག་པ་ལ་དམ་ཚིག་ཉམས་ཆགས་སྦྱོང་བ་ཤིན་ཏུ་གལ་ཆེ་བས་བཤགས་པ་ལན་གསུམ་
ལ་སོགས་པ་བརྗོད་དེ་ནན་ཏན་དུ་བྱའོ། །དེ་ཙམ་བྱ་བའི་ལོང་སྐབས་མེད་པར་ཤིན་ཏུ་བསྡུས་པར་བྱ་བར་འདོད་ན། ཧཱུཾ། ཆོས་
ཀུན་རང་བཞིན་མཁའ་ལྟར་རྣམ་དག་ཀྱང༌། །མ་རིག་དབང་གིས་རྨི་ལམ་སྒྱུ་མ་
ལྟར། །ནོངས་པ་ཅི་མཆིས་བླ་མ་ཡི་དམ་ལྷ། །ཆོས་སྐྱོང་སྲུང་མ་འཁོར་བཅས་སྤྱན་
སྔར་བཤགས། །ཞེས་བརྗོད་དེ་བཤགས་པ་བྱའོ། །
དེ་ནས་བསྐང་བ་བྱ་བ་ནི། ཧཱུཾ། ལྷན་ སྐྱེས་ བདེ་ བ་ ཆེན་ པོའི་ རྣམ་ རོལ་ ལས། ། །ཕྱི་ ནང་
གསང་བའི་མཆོད་སྤྲིན་མཐའ་ཡས་པ། །བླ་མ་ཡི་དམ་སྲུང་མའི་སྤྱན་ལམ་དུ། །
ལེགས་པར་འབྱུང་བས་ཐུགས་དམ་སྐོང་གྱུར་ཅིག ཁྲག་ཆང་དྲི་བཟང་ཆབ་ཀྱི་
མཆོད་ཡོན་དང་། །ཞབས་བསིལ་མེ་ཏོག་སྣ་ཚོགས་གཅལ་དུ་བཀྲམ། །བདུག་
སྤོས་དུད་སྤྲིན་འོད་འབར་མར་མེ་འདིས། །བླ་མ་ཡི་དམ་མཁའ་འགྲོ་ཆོས་སྐྱོང་
བའི། །བསྟན་སྲུང་འཁོར་དང་བཅས་པའི་ཐུགས་དམ་བསྐང་། །ཐུགས་དམ་སྐོང་
ཞིང་བར་གཅོད་བཟློག་པ་དང་། །ཉམས་ཆགས་གསོས་ཤིང་དངོས་གྲུབ་མ་ལུས་
- 93-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
སྩོལ།
།ག་བུར་ངད་ལྡན་ཁྲག་ཞག་དྲི་ཆབ་དང་། ། དགྲ་བགེགས་ཤ་རུས་བཟའ་
བ་ རི་ ལྟར་ སྤུངས་། ། །ཟག་ མེད་བདུད་རྩིའི་གསེཪ་ སྐྱེམས་ རྒྱ་ མཚོ་དང༌། །སྙན་
འགྱུར་ རོལ་ མོའི་ བྱེ་ བྲག་ སྣ་ ཚོགས་ཀྱིས། །བླ་མ་ཡི་དམ་ཞེས་སོགས་རྐང་པ་བཞི་པོ་གོང་ལྟར་འོག་
མ་རྣམས་ལ་ཡང་སྦྱོར། གཙང་ ཞིང་ ཡིད་ འོང་ ཕྱི་ ཡི་ ཉེར་ སྤྱོད་ དང་། །མི་ དབང་ འབྱོར་ པ་
རིན་ ཆེན་རྣམ་ པ་བདུན། ། །ཉི་ ཟླ་ རི་ རབ་གླིང་དང་གླིང་ཕྲན་ཚོགས། །ལྷ་མིའི་
འདོད་ཡོན་མ་ཚང་མེད་པ་འདིས། །མྱུར་མགྱོགས་རླུང་གི་ཤུགས་ལྡན་རྟ་མཆོག་
དང༌། །གཡག་རོག་གཞོལ་ཆེན་འདོད་པ་འཇོ་བའི་བ། །འཁྱིལ་ལེགས་ རྭ་ ལྡན་
ལུག་ དང་ མཁའ་ ལྡིང་ བྱ། །འཇིགས་ རུང་ ཁྱི་ ནག་ གཅན་ གཟན་ ཚོགས་ རྣམས་
ཀྱིས། །ཤ་ཁྲག་གཏོར་མ་རི་ལྟར་སྤུངས་པ་དང༌། །རང་སྐྱོབ་གོ་ཆ་གཞན་འཇོམས་
མཚོན་ཆ་དང་། །རང་རང་དགྱེས་བསྐྱེད་ཕྱི་ནང་གསང་བ་ཡི། །རྟེན་རྫས་དངོས་
བཤམས་ ཡིད་ སྤྲུལ་ ཚོགས་རྣམས་ཀྱིས། །བླ་མ་ཡི་དམ་མཁའ་འགྲོ་ ཆོས་ སྐྱོང་
བའི། །བསྟན་སྲུང་འཁོར་དང་བཅས་པའི་ཐུགས་དམ་བསྐང་། །ཐུགས་དམ་སྐོང་
ཞིང་བར་གཅོད་བཟློག་པ་དང༌། །ཉམས་ཆགས་གསོས་ཤིང་དངོས་གྲུབ་མ་ལུས་
སྩོལ། ཅེས་རོལ་མོ་དབྱངས་དང་བཅས་པས་བསྐང་བ་བྱའོ། །དེ་ནས་བཟློག་པ་བྱ་བ་ནི། ཆོས་ སྐུ་ ཡངས་ པའི་ ཕོ་
བྲང་ནས། ། །ཆོས་སྐྱོང་སྲུང་མ་འཁོར་བཅས་ཀྱིས། །མཐུན་པའི་ དམ་ རྫས་ འདི་
བཞེས་ལ། །